CELEX: 32008R0334
Language: fi
Date: 2008-04-11 00:00:00
Title: Komission asetus (EY) N:o 334/2008, annettu 11 päivänä huhtikuuta 2008 , tiettyjen tavaroiden luokittelusta yhdistettyyn nimikkeistöön

12.4.2008   
            
            
               FI
            
            
               Euroopan unionin virallinen lehti
            
            
               L 102/20
            
         
      KOMISSION ASETUS (EY) N:o 334/2008,
   annettu 11 päivänä huhtikuuta 2008,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä huhtikuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 275/2008 (EUVL L 85, 27.3.2008, s. 3).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, jonka koostumus on seuraava (painoprosentteina):
                  
                              
                                          —
                                       
                                       
                                          etyylialkoholi
                                       
                                    
                           
                              yli 90,0
                           
                        
                              
                                          —
                                       
                                       
                                          vesi
                                       
                                    
                           
                              alle 7,4
                           
                        
                              
                                          —
                                       
                                       
                                          eteeniglykoli
                                       
                                    
                           
                              1,3
                           
                        
                              
                                          —
                                       
                                       
                                          butanoni
                                       
                                    
                           
                              1,3
                           
                        Tuote on pakattu yhden ja kolmen litran pulloihin ja noin 100 litraa vetäviin säiliöihin.
                  Pakkausselosteen mukaan tuotetta voidaan käyttää sellaisenaan tai veteen laimennettuna muun muassa jäätymisenestoaineena tai jäänpoistoaineena.
               
               
                  2207 20 00
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 sekä CN-koodien 2207 ja 2207 20 00 nimiketekstien mukaisesti.
                  Koska tuotteeseen on lisätty butanonia ja jonkin verran eteeniglykolia, se ei sovellu ihmisravinnoksi, mutta kylläkin teollisiin käyttötarkoituksiin.
                  Eteeniglykolia on niin vähän, ettei tuote ole ominaisuuksiltaan nimikkeeseen 3820 kuuluva jäätymisenestoaine tai jäänpoistoaine.
                  Tästä syystä tuote on luokiteltava CN-koodiin 2207 20 00 kuuluvaksi denaturoiduksi etyylialkoholiksi.